Cuneiform Tablet Kt c/k 1509 (AKT 9a 79)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-{d}UTU-ši ú a-šùr-DU₁₀ qí-bi₄-ma um-ma ṣú-li-a-ma a-na-kam a-šu-mì ṭup-pì-kà ḫa-ar-mì-im ku-lu-šu aṣ-ba-at-ma táq-bi₄ um-ma a-ta-ma ku-lu-šu na-áš-pì-ir-tám i-dí-nam um-ma ku-lu-šu-ma mì-ma lá a-dí-šu-um 5 GÍN KÙ.BABBAR a-na ni-qí-kà i-dí-nam šu-ma na-áš-ir-pì-tám uk-ta-li-ma-ni a-na KÙ.BABBAR ú ṣí-ib-tí-šu a-na-ku ma-ṣa-ku a-ḫi a-ta KÙ.BABBAR a-na a-šùr-DU₁₀ dí-in a-ma-kam ṭup-pá-am ša-lim-be-lí ša i-na be-tí-kà e-zi-bu-ú a-ma-kam a-ta ú a-šùr-DU₁₀ ma-lá a-wi-lu-tí-ku-nu ep-ší KÙ.BABBAR 1 ma-na gi-mì-li ḫa-bu-lá-tí a-ma-kam i ša-ḫa-at a-šùr-DU₁₀ i-zi-iz-ma a-na 5 TÚG.ḪI.A gi-im-lá-ni